VIDEO Trafic dificil din cauza precipitaţiilor abundente pe mai multe sectoare de drum din județul Iași / Echipajele Direcției de Drumuri, pregătite să intervină după retragerea apelor
Direcţia Regională de Drumuri şi Poduri (DRDP) Iaşi anunţă, marţi seară, că se circulă cu greutate din cauza precipitaţiilor abundente pe mai multe sectoare de drum, iar echipajele sunt pregătite să intervină după retragerea apelor.
”Se circulă cu greutate din cauza precipitaţiilor abundente pe mai multe sectoare de drum naţional de pe raza judeţului Iaşi (DN 24 limita cu judeţul Vaslui, DN 28 Bălţaţi – Războieni, DN 28B Boureni – Balş). Echipele Secţiei Drumuri Naţionale Iaşi sunt pregătite să intervină cu utilaje şi cu personal uman pentru curăţarea părţii carosabile, după retragerea apelor”, se precizează în anunțul DRDP Iaşi.
Drumarii le recomandă șoferilor să circule cu prudenţă şi să adapteze viteza la condiții de precipitații.
Regiunea Moldovei se află sub atenţionare de Cod galben de precipitaţii până miercuri după-amiază.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank